

Didaktikk


	Fredag 27. oktober 2000: Didaktikk, - tanke i handling
Tirsdag 7. november 2000: Didaktikk, - planlegging

Tirsdag 14. november 2000: Didaktikk, - konsekvenser for pedagogen

Utgangspunkt fra studenter:

· Hva er egentlig didaktikk?

· Hva er egentlig dialektikk?
· Hva består egentlig førskolelærerens yrkesrolle av?


Word-format
Anvendt litteratur:

Askland, L. (1996): Tanker og handling. Oslo. Gyldendal Norsk Forlag. (kap. 1 og 4)

Askland, L. (1997): På veg mot førskolelæreryrket. Oslo. Universitetsforlaget.

Askland, L. (1997): I praksis. Oslo. Pedagogisk Forum

Berit, B. (1996): Det interessante i det alminnelige. Oslo. Pedagogisk Forum. (kap 10)

BFD. 1996. Rammeplan for barnehagen. Q-0903 B.  (kap.7)

Ekholm, B. & Hedin, A. (1993): Det sitter i veggene! Oslo. Gyldendal.

Gunnestad, A. (1993): Didaktikk for førskolelærere.  Oslo. Tano

Karlsen, Vanja (1990): Barnehagemetodikk. Oslo. Samlaget.

Molander, Bengt (1996): Kunnskap i handling. Göteborg. Daidalos.

Rønning, G.S. (1996): Rammeplan for barnehagen, hva så? Kristiansand. Høyskoleforlaget.

Røys, H. (1997): Didaktikk i tanke og handling. Oslo. Tano – Aschehoug.


Didaktikk  har to betydninger iflg. Pedagogisk psykologisk ordbok (1996:39):

1. fagdidaktikk = undervisningslære, den del av pedagogikken som har med formidling av kunnskaper å gjøre

2. refleksjon = overveielser og beslutninger vedrørende undervisningens mål og midler og sammenhengen mellom disse.


Vi må definere: 

· målgruppen – hvem er det vi har mål for, hvem dreier dette seg om 

· mål – visjoner - hva vi vil med barna i barnehagen, hvem skisserer målene, kan dere eller barna være med å skape mål?

· konsekvenser – hvordan skal vi te oss overfor barna i barnehagen i forhold til målene

Vi foretar didaktisk refleksjon når vi tenker før situasjonene, inne i situasjonene og etter situasjonene. Det vil føre til økt bevissthet hos oss i forhold til disse situasjonene og gir oss kunnskap om hva som fungerer bra eller dårlig. Det vil gi oss en beredskap for de uventede situasjonene som hverdagen er full av. Planlegging er et redskap i det didaktiske arbeidet.

Til diskusjon i basisgruppen

Den didaktiske relasjonsmodellen er et planleggingsredskap som har vist seg å fungere godt ved planlegging i barnehagen. Den har stilt opp begrepene Forutsetninger, Evaluering, Mål, Innhold og Arbeidsmåter i en stjerneform som indikerer at vi kan starte planleggingen hvor som helst. Den viser at begrepene står i et dialektisk forhold til hverandre, dvs. at  de gjensidig påvirker hverandre.

Didaktiske forutsetninger

Forutsetningene angir muligheter, begrensninger og utfordringer.

A: Formelle og uformelle faktorer

f.eks. lover, rammeplaner, vedtekter, instrukser, styringsorganer, kommunale skriv, årsplaner. Uformelle forutsetninger kan være det regelsettet som taust overholdes i barnehagen.

B: Samfunnsmessige/sosiokulturell faktorer

f.eks. barnehagens nærmiljø (muligheter, merkesteder), lokalkultur, næringsgrunnlag, arbeidsliv, barnas bakgrunn .

C: Menneskelige/psykologiske faktorer (personlige og individuelle)

f.eks.  barnegruppen, personalgruppen, samspillet mellom menneskene, 

klima/kulturen/koden i barnehagen.  Individenes forutsetninger og behov. 

D: Praktiske/rammefaktorer.

f.eks. økonomi, barnehagetype, fysisk og visuelt miljø, bemanningsnøkkel

Mål 

Målene skal gjøre rede for hensikt og intensjon.

Overordnede mål (formål i lov om barnehager, mål og idealer i Rammeplanen, egne visjoner)

Underordnede mål (de spesielle og spesifikke mål, delmål på veien frem, arbeidsmål som klargjøring)

I dagliglivet er kunnskap, holdninger og handlinger nøye knyttet sammen, og de tilegnes best i sammenheng. Men i refleksjonsprosessen er det nødvendig å spesifisere målene slik at vi blir bevisst arbeidet vårt. Husk også å definere mål for de voksne – egne mål.


	Holdningsmål.

Barna skal:


få interesse for .....

oppleve gleden ved ....

se verdien i ....

bli engasjert i ...
	Ferdighetsmål.

Barna skal:

få prøve å ....

øve seg på å ...

lære å mestre....

lære å eksperimentere seg frem til egne løsninger
	Kunnskapsmål.

Barna skal:

få kunnskap om....

vinne innsikt i.....

lære å vurdere....

utvikle evnen til å stille seg kritisk til....


Til hjelp i planleggingsarbeidet individuelt og i basisgruppen:


Innhold og arbeidsmåter

Innhold viser utvalg og prioritering av lærestoff og erfaringsområde, mens arbeidsmåter omtaler ønsket forløp og organisering av aktiviteter. Innhold og arbeidsmåter henger sammen.




    Gjennomgående innhold

· lek hver dag

· samspill

· foreldre

· stamplassen

· måltidet

· osv

    Tidsavgrenset innhold

· tur til museum

· eventyrperiode

· samlingsstunder

· osv

Strukturerte arbeidsmåter

· fingermaling

· musikksamlingen

· osv

Ustrukturerte arbeidsmåter

· overgangssituasjonene

· leken og samspillet

· osv

           Til drøfting i basisgruppen:

Evaluering/vurdering

Evaluering forutsetter observasjon, dokumentasjon og tilbakemelding.

Det er like nødvendig å dokumentere det arbeidet vi gjør, som å planlegge det i detalj.

Ved dokumentasjon trer det frem arbeidsmåter og handlinger som vi kanskje ikke ønsker å praktiserer i forhold til våre visjoner for barna. 

Vi vurderer innenfor ulike systemer:

	Pedagogisk (dreier seg om kvaliteten)
	Administrativt (ledelse av barnehagen)
	Sosialt (kommunikasjon og samspill)
	Ressurser (rammefaktorer)
	Hele systemet

(totalvurdering av barnehagen)

	Drives bhg. i tråd med lover, forskrifter, rammeplan, årsplan?

Er der sammenheng mellom teori og praksis?

Trives barna?

Hvordan utvikler de seg?
	Hvordan fungerer rutiner for informasjon og kontakt innen barnehagen og mellom barnehagen og samfunnet?  Hvordan fungerer ansvarsfordeling?

Hva med  møter og felles arrangement?
	Hvordan er samspillet barna imellom? 

Hvordan fungerer det mellom barn og voksne? 

Eller de voksne imellom? 

Mellom foreldre og personalet?
	Hvordan forholder vi oss til de økonomiske ressursene?

Hva med materielle ressurser? Fungerer dette slik av vi kan nå målene våre?
	Hvordan fungerer virksomheten?

Hva bør endres?  Hvordan er selve utviklingen av barnehagen som institusjon? Hva med et Lokalt UtviklingsArbeid (LUA)?




Til  slutt oppfordrer jeg dere til drøfting i basisgruppen:



Hvilke fallgruver kan vi gå i dersom vi er styrt av målene?


Hvordan kan vi unngå den vanskelige kaosopplevelsen?


Hvordan kan vi arbeidet målrettet samtidig som vi tilrettelegger for kaos (aktivitet, spontanitet, den døde musens pedagogikk ol.)?


Skjønnlitteratur til inspirasjon, skrekk og advarsel!:


Kurland, Roger (1997): Lekestue. Oslo: Cappelen





Huskeord ved valg av arbeidsmåter


Barna skal få anledning til å:


Oppleve og erfare


Undersøke


Uttrykke


Mestre








«Dette betyr 


at alt det barna møter i barnehagen, 


de emnene som behandles, 


eksemplene de voksne bruker, 


språkbruken, 


arbeids- og omgangsformene 


og hele miljøet 


er sider av barnehagens innhold. 


Kvaliteten på samspillet mellom 


barn og voksne 


blir derfor en viktig side av innholdet, 


samtidig som det er 


en sentral del av arbeidsmåten i barnehagen. 


Dette får også stor betydning 


for de faglig-kulturelle innholdsområdene.»


                           Rammeplan for barnehager 1995:34








Finn frem i Rammeplanen eksempler på overordnede mål (f.eks. s. 29 – 30 som  dere fikk en kopi av den 14. nov.)


Drøft hvordan dere kan konkretisere noen av disse visjonene, f.eks. ”barna skal oppleve mestring og glede”.





Den reflekterte praktiker: 


er oppmerksom,


ser alternativer,


har overblikk,


har beredskap for de uventede og  unike situasjoner,


prøver seg frem,


endrer sin handling


og lærer selv hele tiden.


                           (Molander 1998:142f)





Drøft hvordan dere kan planlegge «LEIK».


Velg ut fra om leik er et mål i seg selv,  leik er en arbeidsmåte eller om leik er et innhold i barnehagelivet.


Velg om dere vil planlegge lekens plass i hverdagen


gjennom hele året (gjennomgående – ustrukturert), eller den enkelte leikform, eller kortere leik-økter (tidsavgrenset – strukturert).








PEDAGOGISKE PRINSIPP





fra det kjente til det ukjente


fra det nære til det fjerne


fra det konkrete til det abstrakte





Barnas forutsetninger og behov bør være utgangspunkt for valg av arbeidsmåter.


Tryggheten er en sentral forutsetning for positiv utvikling/læring.


Det må bygges på naturlig motivasjon gjennom interesse, nysgjerrighet og lyst.


Naturlige situasjoner er den beste læringsarena for meningsfylt læring.


Omsorg er et sentralt aspekt ved enhver situasjon i barnehagen.





                                                                                            Oddrun Øwre 1998





Evaluering innebærer:


å beskrive hva som skjer.


å forklare hva som skjer.


å angi muligheter for hvordan noe annet kunne ha skjedd.








”Personalet i barnehagen observerer og vurderer daglig sitt arbeid.” (R96:118)





Vi vurderer ut fra:


MÅLENE (formålsparagrafen, egne mål og visjoner)


GRUPPEN (enkeltbarn i forhold til andre barn (barn med spes. behov), samspill, leik)


INDIVIDENE (utvikling og læring i forhold til egne forutsetninger)











Personalet i barnehagen observerer og vurdere daglig sitt arbeid.


                                                                   Rammeplan for barnehager 1995:118





Didaktikk handler om  å være sensitiv til barnas behov og forutsetninger.





Mest å seie for utforminga av arbeidet i barnehagen 


har personalet som er der. 


Kor bra barnehagen enn er 


når det gjeld utforming av lokale, gode økonomiske ressursar til drifta og gunstig plassering 


med tilgang til både natur og kultur, kan dess faktorane 


ikkje vege opp manglar i engasjement og interesse 


hos personalet.


                              (Karlsen 1990:23)





Hvordan forstår vi førskolelærerens yrkesrolle?

